
कानूनी सहायता और सलाह
नोट: यह सामान्य जानकारी है। यह सिर्फ़ आपकी समझ के लिए है और यह कानूनी सलाह नहीं है। 
विशिष्ट कानूनी सलाह के लिए, किसी सुयोग्य कानूनी पेशेवर से बात करें।
अगर कोई विदेशी हस्तक्षेप का सामना कर रहा है, तो कानूनी सहायता और सलाह लेने से उन्हें अपने अधिकारों और उपलब्ध विकल्पों को समझने में सहायता मिल सकती है।
न्यूज़ीलैंड में आपके अधिकार
न्यूज़ीलैंड में अपने अधिकारों के बारे में यहाँ जानें
कानूनी सहायता कहाँ मिलेगी
कम्युनिटी लॉ (सामुदायिक कानून)
कम्युनिटी लॉ सेंटर्स (सामुदायिक कानून केंद्र) इनमें सहायता कर सकते हैं:
· कानूनी जानकारी और शिक्षा
· कानूनी सलाह, सहायता और प्रतिनिधित्व – विशेषकर उन लोगों के लिए जो कानूनी सेवाओं के लिए भुगतान करने में असमर्थ हों
पूरे न्यूज़ीलैंड में 24 कम्युनिटी लॉ सेंटर हैं। ऐसे ज़्यादातर केंद्र छोटे समुदायों में आउटरीच सेवाएं या क्लिनिक सुविधाएं प्रदान करते हैं। अपॉइंटमेंट लेने के लिए स्थानीय केंद्र से सीधे संपर्क करें।
अधिक जानकारी के लिए कम्युनिटी लॉ की वेबसाइट पर जाएं
यूथ लॉ (युवा कानून)
यूथ लॉ 25 वर्ष से कम आयु के सभी बच्चों और युवाओं को नि:शुल्क कानूनी सेवाएं देता है। 
अधिक जानकारी के लिए यूथ लॉ की वेबसाइट पर जाएं
सिटिज़न्स एडवाइस ब्यूरो (नागरिक सलाह केंद्र)
सिटिज़न्स एडवाइस ब्यूरो इसमें सहायता कर सकता है:
· अधिकारों के बारे में जानकारी
· मुफ़्त, गोपनीय, स्वतंत्र जानकारी और सलाह
· कानूनी सलाह के लिए आपके स्थानीय कम्युनिटी लॉ सेंटर को संदर्भित करना
· आपको जिन सेवाओं की ज़रूरत हो सकती है, उन तक पहुँच के तरीकों के बारे में जानकारी
जानकारी के लिए सिटिज़न्स एडवाइस ब्यूरो की वेबसाइट पर जाएं, या गोपनीय सहायता के लिए उन्हें 0800 367 222 पर नि:शुल्क कॉल करें।
लीगल एड (कानूनी सहायता)
लीगल एड उन लोगों के लिए सरकारी वित्तपोषण है जो वकील का खर्चा नहीं उठा सकते। इससे कानूनी सहायता के लिए भुगतान करने और न्यायालय में जाने वाली कानूनी समस्याओं को सुलझाने में सहायता मिलती है, ताकि लोगों को वकील का खर्चा नहीं उठा सकने के कारण न्याय से वंचित न होना पड़े।
लीगल एड के बारे में यहाँ अधिक जानें
न्यूज़ीलैंड लॉ सोसाइटी
न्यूज़ीलैंड लॉ सोसाइटी (एनजेडएलएस) न्यूज़ीलैंड में वकीलों के लिए नियामक संस्था है। उनकी ऑनलाइन डायरेक्टरी का उपयोग करके आप वकील खोज सकते हैं। इसमें, न्यूज़ीलैंड में कानूनी कार्य करने के लिए अधिकृत वकीलों की सूची है। 
न्यूज़ीलैंड लॉ सोसाइटी की वेबसाइट पर जाएं

